A Lao meal in Luang Prabang, Laos.
**Masakan Laos** (Jawi: ‏**ماسقن لاوس**‎code: ms is deprecated ‎) ialah masakan kumpulan etnik Lao dari Laos dan Thailand Timur Laut (Isan). Masakan Lao berbeza dari masakan Asia Tenggara lain. Makanan asasi Laos adalah pulut dimakan dengan. Lengkuas, serai dan *padaek* (kuah ikan Laos) adalah ramuan penting. Hidangan termasyhur adalah *laap* (Bahasa Laos: ລາບcode: lo is deprecated ; kadang-kadang dieja *larb*), suatu campuran pedas daging dan/atau ikan diperap yang kadang-kadang mentah (disediakan seperti *ceviche*) dengan gabungan pelbagai herba, sayuran hijau, dan rempah. Satu lagi hidangan ruji Laos adalah hidangan salad betik hijau pedas dikenali sebagai *tam mak hoong* (Bahasa Laos: ຕໍາໝາກຫຸ່ງcode: lo is deprecated ) atau *som tam*.

Masakan Laos mempunyai variasi serantau, menurut sebahagiannya makanan segar tempatan untuk setiap kawasan. Warisan Perancis juga jelas di ibu kota, Vientiane, seperti yang baguette yang dijual di jalanan, dan restoran Perancis (sering dengan bahan semulajadi Laos, sentuhan Asia-fusion) adalah biasa dan popular.

Perkakas dapur
--------------

Dapur khas orang Laos disebut *tao-lo* yang berbentuk seperti baldi. Di atasnya diletakkan kuali atau periuk. Kuali orang Laos disebut *maw khang* yang digunakan untuk menggoreng dan menumis. Beras pulut dikukus di dalam pengukus dari anyaman buluh yang disebut *huad*. Sewaktu mengukus pulut, kukusan diletakkan di dalam dandang yang disebut *maw nung*.

Lesung batu berukuran besar dan dalam disebut *khok*. Kegunaannya untuk mencampur salad betik muda *tam mak hoong* dan makanan khas Laos sehingga menjadi alat dapur terpenting bagi orang Laos.

Bahan-bahan masakan Laos
------------------------

Kulit kerbau yang dikeringkan.
\* Lengkuas (laos): (Bahasa Laos: ຂ່າcode: lo is deprecated , Isan: ข่า, IPA: kʰaː), digunakan sebagai rempah sup, hidangan campur-campur, dan sebagai rempah perapan.  
\* Limau purut: (Bahasa Laos: ໝາກຂີ້ຫູດcode: lo is deprecated , *maak-khii-huut*), digunakan untuk sup dan masakan rebus.  
\* Serai: (Bahasa Laos: ຫົວສິງໄຄcode: lo is deprecated , *hua sing-khai*), digunakan untuk sup, masakan rebus, dan rempah perapan.  
\* Bawang merah  
\* Terung lao: (Bahasa Laos: ໝາກເຂືອcode: lo is deprecated ; IPA: maːk kʰɯːa), terung bundar untuk masakan rebus.  
\* Betik parut: (Bahasa Laos: ໝາກຫຸ່ງcode: lo is deprecated , Isan: มักหุ่ง, IPA: maːk huŋ), dibuat salad betik.  
\* Asam jawa: (Bahasa Laos: ໝາກຂາມcode: lo is deprecated , Isan: หมากขาม, IPA: maːk kʰaːm), digunakan sewaktu memasak sup.  
\* Daun asam jawa: untuk sup.  
\* cha-om (daun muda akasia): digunakan untuk sup, kari, telur dadar, dan tumis.  
\* Daun ketumbar (Bahasa Laos: ຜັກຊີcode: lo is deprecated , Isan: ผักซี, IPA: pʰak siː): kedua-dua daun dan biji ditambah kepada sos pencelup, perapan, dan pelbagai jenis hidangan.  
\* Cili: (Bahasa Laos: ພິກcode: lo is deprecated , Isan: พริก, IPA: pʰik), tujuh jenis yang popular  
\* Selasih Lao: dimakan mentah dengan feu  
\* Pudina: digunakan untuk *goy*/*laap* dan ulam.  
\* Daun ketumbar lao: digunakan untuk masakan rebus atau ulam.  
\* Selasih limau: digunakan untuk sup dan makanan rebus.  
\* Bawang putih: (Bahasa Laos: ພະກເທິຍມcode: lo is deprecated , IPA: pak tʰiːam, Isan: กระเทียม, IPA: gaʔ tʰiːam)  
\* Halia: (Bahasa Laos: ຂີງcode: lo is deprecated , *khiing*)  
\* Jantung pisang: (Bahasa Laos: ຫມາກປີcode: lo is deprecated , Isan: หมากปี, IPA: maːk piː), dimakan mentah dengan sup bihun.  
\* Bunga halia  
\* Rebung buluh: (Bahasa Laos: ໜໍ່ໄມ່code: lo is deprecated , Isan: หน่อไม้, IPA: nɔː mɑj), digunakan untuk masakan rebus, atau direbus sebagai lauk.  
\* Rebung rotan: dipakai dalam masakan rebus (pahit)  
\* Shiitake: untuk sup.  
\* Cendawan telinga merah: (Bahasa Laos: ເຫັດcode: lo is deprecated , Isan: เห็ด, IPA: het) untuk popia dan sup.  
\* Daun *yanang*: (Bahasa Laos: ໃບຢານາງcode: lo is deprecated , Isan: ใบย่านาง, IPA: baj jaːnaːŋ) sebagai pewarna hijau dan pewangi masakan rebus.  
\* mak kheng: (Bahasa Laos: ໝາກແຄ້ງcode: lo is deprecated , Isan: หมากแค้ง, IPA: mak kʰɛːŋ) terung pipit untuk masakan rebus.\* Kacang panjang: (Bahasa Laos: ໝາກຖ່ັວcode: lo is deprecated , Isan: หมากถั่ว, IPA: maːk tʰua) untuk ulam atau dijadikan masakan rebus dan salad (*tam mak thoua*)  
\* Phak kadao: (Bahasa Laos: ຜັກກະເດົາcode: lo is deprecated , Isan: ผักกะเดา, IPA: pʰak gaʔdaw), *Azadirachta indica* atau margosa, sayur-sayuran pahit sering dimakan mentah.  
\* *Phak lin may*: sayuran pahit untuk ulam.  
\* Daun sirih (Bahasa Laos: ຜັກອີ່ເລີດcode: lo is deprecated , Isan: ผักอีเลิด, IPA: pʰak iːlɤt) (*phak ileut*) sebagai ulam.  
\* Bunga turi (Bahasa Laos: ດອກແຄcode: lo is deprecated , Isan:ดอกแค, IPA: dɔːk kʰɛː) *Sesbania grandiflora* (*dok khae*) sebagai ulam.  
\* Kangkung (Bahasa Laos: ຜັກບຸ້ງcode: lo is deprecated , Isan: ผักบุ้ง, IPA: pak buŋ), *Ipomoea aquatica* (*phak bong*): ditumis atau ulam.  
\* *Nam pa*: sos ikan jernih (Bahasa Laos: ນ້ຳປາcode: lo is deprecated , Isan: น้ำปลา, IPA: nam paː)  
\* Padaek: (Bahasa Laos: ປາແດກcode: lo is deprecated , Isan: ปลาแดก, IPA: paː dɛːk), pes ikan khas Laos  
\* Perut babi  
\* Kulit kerbau yang dikeringkan: digunakan sewaktu memasak jaew bong dan masakan rebus.  
\* *Sa khan*: batang Piper ribesioides (sirih murai), digunakan dalam stew.  
\* Kaipen: lembaran kering daripada alga Sungai Mekhong, sama dengan nori.  
\* Limau: (Bahasa Laos: ມະນາວcode: lo is deprecated , Isan: มะนาว, IPA: maːk naːw)  
\* Tomato: (Bahasa Laos: ໝາກເລ່ນcode: lo is deprecated , Isan: หมากเล่น, IPA: maːk leːn): dimakan sebagai hiasan atau dimasukkan ke dalam salad betik.  
\* Timun: (Bahasa Laos: ໝາກແຕງcode: lo is deprecated , Isan: หมากแตง, IPA: maːk tɛːn), dimakan sebagai hiasan atau sebagai pengganti untuk betik hijau dalam salad.

Cara memasak
------------

Makanan orang Laos dimasak dengan cara dipanggang, direbus, dimasak dengan kuah, dikukus, dibakar dan dicampur (seperti untuk salad). Masakan tumis agak biasa diketahui oleh orang Laos, tapi menumis merupakan pengaruh masakan Cina. Masakan berkuah umumnya berwarna hijau kerana banyak memakai sayuran dan ditambah daun *ya nang*.

Sup terdiri daripada beberapa jenis: *tom,* *tom jeud,* *keng,* dan *keng soua.* *Keng* adalah sup yang menggunakan halia dan *padek,* sementara *keng soua* adalah *keng* yang memakai lengkuas dan halia. Sup yang tidak berempah ketara disebut *tom jeud*.

Memanggang (*ping*) adalah cara memasak yang paling disenangi orang Laos. Ayam panggang disebut *ping gai*, daging panggang disebut *ping sin*, dan ikan panggang disebut *ping pa*. Sebelum dipanggang, daging dilumuri dengan rempah berupa campuran bawang putih, akar tanaman ketumbar, dan lengkuas yang ditumbuk ditambah garam, kicap, dan sos ikan sesuai selera. Orang Laos lebih suka membakar makanan dengan api kecil. Hasilnya berupa daging yang lebih kering. Orang Laos suka daging panggang yang lebih kering kerana tidak suka tangan menjadi basah dan kotor ketika menyuap pulut yang melekat. Makanan panggang juga dimakan dengan sos pedas yang dikenali sebagai *chaew*.

Ciri khas
---------

Ham hasil fermentasi yang disebut *som moo*.
Masakan Laos berbeza dengan masakan negara-negara jiran di Asia Tenggara dalam perkara sayuran mentah yang dimakan sebagai ulam (tanpa sambal atau sos). Hidangan pedas dan masin tidak pernah ditambah gula agar manis. Makanan dengan rasa masam dan manis dianggap aneh bagi orang Laos. Sebahagian hidangan juga pahit. Dalam masakan Laos diketahui dalam pepatah berbunyi *van pen lom; khom pen ya* yang boleh diterjemahkan sebagai "rasa manis membuat kamu pening; rasa pahit membuat kamu sihat." Adas manis dan daun pudina adalah sayuran penting bagi orang Laos namun sama sekali tidak digunakan dalam masakan negara-negara lain yang berjiran dengan Laos. Berbeza dengan negara-negara jiran, lengkuas adalah rempah yang paling penting di Laos. Hampir semua masakan Laos memakai lengkuas bersama bawang putih, bawang merah, dan serai. Ciri khas lain masakan Laos adalah makanan yang tidak dihidangkan panas-panas, tetapi ditunggu sehingga suhu makanan sama dengan suhu bilik kerana orang Laos makan dengan tangan.

Adab dan Etika Makan
--------------------

Menurut tradisi Laos, juadah dimakan bersama-sama. Orang yang makan duduk di atas tikar anyaman yang dibentangkan di atas lantai papan. Makanan dihidangkan di atas meja rendah dari anyaman rotan yang disebut *ka toke.* Bila orang yang makan ramai, maka disiapkan *ka toke* dalam jumlah lebih banyak. Orang akan duduk mengelilingi *ka toke*. Setiap *ka toke* mempunyai satu atau lebih bakul berisi pulut untuk dimakan bersama-sama oleh orang yang duduk di *ka toke* yang sama.

Orang zaman moden mula meninggalkan cara makan bersama *ka toke*. Namun tradisi ini masih dikekalkan di kuil-kuil Buddha. Sami diberi makanan di atas sebuah *ka toke*. Setelah makanan diletakkan di atas *ka toke*, maka makanan tersebut disebut *pha kao*. Di rumah-rumah orang Laos sekarang ini, istilah menyiapkan meja untuk makan dikenali sebagai ''*taeng pha kao* yang bermaksud menyiapkan *pha kao*.

Sesuai tradisi, sudu hanya digunakan sewaktu makan sup atau nasi, dan penyepit hanya digunakan sewaktu makan mi. Makanan Laos sebahagian besar dimakan dengan tangan. Tradisi ini kemungkinan tercipta kerana pulut yang melekat lebih mudah dimakan dengan tangan.

Hidangan khas Laos umumnya terdiri daripada semangkuk sup, satu jenis hidangan panggang, sos, ulam, dan masakan rebus atau hidangan campur (*koy* atau *laap*). Sayur-sayuran untuk ulam adalah daun-daun berwarna hijau atau daun rempah. Bergantung kepada jenis lauk yang dihidangkan, sayuran boleh saja dikukus atau umumnya dicelur sebentar. Makanan tidak dinikmati secara susunan. Sup dimakan bersama pulut dan lauk lain. Minuman, termasuk air, biasanya tidak disediakan dan tidak diminum sewaktu makan. Sup diminum sewaktu makan. Ketika sedang ada tetamu, tetamu dijamu dengan pelbagai macam hidangan bagaikan pesta. Makanan dibuat dalam hidangan dua kali ganda daripada jumlah tetamu yang hadir. Tuan rumah dianggap menghina dan memalukan tetamu apabila makanan yang disediakan untuk tetamu tidak cukup.

Hidangan khas
-------------

* *Jaew Mak Khua*: Pencelup diperbuat daripada terung panggang
* *Jaew Mak Len*: Pencelup diperbuat daripada tomato manis panggang
* *Jaew Bong*: pes Laos manis dan pedas dibuat dengan cili panggang, kulit babi, lengkuas dan bahan-bahan lain.

### Pembuka selera

* *Kaipen*: snek goreng diperbuat daripada alga air tawar, biasanya dihidangkan dengan jaew bong
* *Miang*
* *bebola daging Laos*
* *Khua Pak Bong*
* *Yor*
* *som moo*: jeruk daging babi ("ham")
* *som pa*: jeruk ikan
* *som khai pa*: jeruk telur ikan
* *som phak kad*: jeruk sayur-sayuran
* *sosej Lao* (sai kok): ketulan sosej daging babi
* *sai ua*
* *dendeng lembu Lao*: lembu goreng kilat
* *khai khuam*: telur disumbat "terbalik"
* *seen tork*

### Salad

* *larb*: salad daging pedas (Lao: ລາບ, Isan: ลาบ, IPA: laːp)
* *Larb Pa*: salad ikan gaya Laos
* *Larb Ped*
* *Larb Gai*
* *Larb Muh*
* *Larb Ngua*
* *tam mak hoong* (Lao: ຕໍາໝາກຫຸ່ງ, Isan: ตำบักหุ่ง, IPA: ɗammakhuŋ): salad betik hijau
* *pon*: puri pedas ikan dimasak
* *salad pisang mentah*
* *salad kacang panjang*
* *salad timun*: pedas salad timun gaya Laos

### Stew

* *or lam*: stew sayur-sayuran hijau gaya Luang Prabang
* *or*: stew sayur-sayuran hijau
* *kaeng nor mai* (Lao: ຊຸບໜໍ່ໄມ່, Isan: ฃุบหน่อไม้, IPA: sup nɔːmɑj): stew buluh hijau
* *tom padaek*: ikan rebus dalam padaek
* *kaeng kalee*: kari Laos

### Masakan panggang

* *ping gai*: ayam panggang (ປິງໄກ່, IPA: piŋ gɑj, Isan: ไก่ย่าง, IPA: gɑj ɲːaŋ)
* *ping pa*: ikan bakar dicampur dengan rempah dan herba.
* *ping sin*: daging lembu panggang kering

### Masakan kukus

* *mok pa*: ikan dikukus dalam daun pisang
* *mok gai*: ayam dikukus dalam daun pisang
* *mok khai*
* *mok kai pa*
* *ua dok kae*

### Sup

* *Kaeng Pa*: sup ikan
* *Tom Gai*: sup ayam dengan herba (Serai, Ketumbar,...dll)
* *kaeng phak* (Lao: ຊຸບຜັມ, Isan: ฃุบผัก, IPA: sup pʰak): sup sayur-sayuran
* *tom kha*: sup lengkuas wangi
* *tom yum*: sup serai masam
* *kaeng nor mai som*: sup rebung masam
* *sousi pa*: sup ikan serai pedas
* *tom mak ha*: sup peria
* *kaeng som gai*: sup ayam masam
* *tom tin moo*: sup kaki babi

### Nasi

* *nam khao*: salad bebola beras goreng dan balutan salad
* *khao khua*: nasi goreng gaya Laos
* *khao ping* or *khao chee*: pulut bakar diperasakan dengan telur.
* *khao piak khao*: bubur Laos
* *khao niaw*: pulut kukus

### Mi

* *khao piak sen*: Laotian noodle soup
* *khao poon*: mihun beras sup
* *mee kati*
* *mee num*
* *pad Lao*: mi goreng dalam sos manis
* *pad sen lon*: mi kaca goreng
* *yum sen lon*: salad masam dibuat dengan mi kaca
* *khua mee*: mi beras ditumis
* *lard na*: mi goreng diliputi dalam kuah

### Pencuci mulut

* *num wahn*
* *khao pard*
* *khao tom*: nasi kukus dibalut dengan daun pisang
* *khao khohp*
* *khanom maw kaeng*: kek kastard kelapa
* *labu kukus manis*
* *Buah-buahan*: tembikai, nanas, buah nona, longan, mangga, jambu air (jambu madu), pisang, nangka, rambutan, kelapa muda, oren, asam jawa manis, betik, durian, tebu, limau bali, ciku, jambu batu, sawo durian, manggis, tembikai, santol, langsat, anggur, durian belanda, *mak yom*, *mak num nom*

### Minuman

#### Bukan alkohol

* *Num Mak Nao*
* *Num Pun*
* *Jus tebu*
* *Jus buah-buahan*
* *Air kelapa*
* *Kopi*

#### Alkohol

* *beerlao*
* *lau-khao*
* *lau-lao* (wiski Laos)
* *lau-hai*

Minuman di Laos
---------------

Kopi orang Laos disebut kopi *pakxong* (*cafe pakxong*) yang ditanam di Dataran Tinggi Bolovens sekeliling bandar Pakxong. Di Laos ditanam kopi jenis *robusta* dan *arabica*. Kopi *arabica* biasanya untuk penggunaan dalam negeri, sementara kopi *robusta* dieksport ke Thailand. Kopi susu pekat manis diminum orang Laos dengan menggunakan gelas.

Minuman beralkohol tradisional dibuat daripada beras, dikenali sebagai *lao hai* dan *lao lao*. *Lao hai* bermaksud *alkohol kendi* karena diminum daripada jag tanah liat, sementara *lao lao* (alkohol lao) atau disebut *lao khao* (alkohol putih) lebih menyerupai wiski. Dalam pesta, lao hai diminum bersama-sama dengan menggunakan straw.

Lihat juga
----------

* iconPortal Makanan

* Phia Sing

Bacaan lanjut
-------------

* Davidson, Alan (1975). *Fish and Fish Dishes of Laos*. Rutland, Vermont: Charles E. Tuttle Co. ISBN 0-907325-95-5.
* Du Pont De Bie, Natacha (2004). *Ant Egg Soup: The Adventures of a Food Tourist in Laos*. London: Sceptre. ISBN 0-340-82567-7.
* Sing, Phia. Alan Davidson and Jennifer Davidson, eds. (1981) *Traditional Recipes of Laos: Being the Manuscript Recipe Books of the Late Phia Sing, from the Royal Palace at Luang Prabang, Reproduced in Facsimile and Furnished With an English Translation*. London: Prospect Books. ISBN 0-907325-02-5.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Masakan Laos*** |

* Lao Cuisine - Flavours of Laos Diarkibkan 2020-07-27 di Wayback Machine
* Lao Cuisine on No Reservation
* Tastes and Markets of Laos Diarkibkan 2010-02-15 di Wayback Machine
* The Lao Cook
* Lao Gastronomy
* New York Times Article on Lao food
* Excerpts from *Traditional Recipes of Laos*
* Article on Lao coffee Diarkibkan 2009-10-07 di Wayback Machine
* Another Article on Lao coffee
* wokme.com Asian Cooking Guide - Laotian Cuisine Diarkibkan 2004-08-17 di Wayback Machine
* Some Lao recipes from the Boat Landing Diarkibkan 2012-07-16 di Wayback Machine
* Video instructions on Thai & Lao food recipes
* Difference between Lao and Thai food

Templat:Lao cuisine

| * l
* b
* s
Rencana Laos  |
| --- |
| Sejarah | 
* Peopling
* Khun Borom
* Orang Lao
* Orang Tai
* Lan Xang
* Vat Phou
* Luang Phrabang
* Viang Chan
* Champasak
* Muang Phuan
* Laos Perancis
* Serangan Jepun
* Lao Issara
* Kerajaan Laos
* Perang Indochina
* Jalur Ho Chi Minh
* Pathet Lao
* Perang Saudara Laos
* Serangan Vietnam
* Laos berkecuali
* Sejarah Laos hingga 1945
* Sejarah Laos sejak 1945
* Pemberontakan
* Cubaan rampasan kuasa 2007

 |  |
| Geografi | 

|  |
| --- |
| 
* Bandar
* Ekokawasan
* Hidupan liar
* Kawasan lindungan
* Penebangan hutan
* Phou Bia
* Sungai
	+ Sungai Mekong
* Tapak Warisan Dunia

 |

 |
| Politik | 

|  |
| --- |
| 
* Hak asasi manusia
* Hubungan luar negeri
* Ketenteraan
* Parti politik
* Pembahagian pentadbiran
* Pemberontakan
* Penguatkuasaan perundangan
* Perdana Menteri
* Perhimpunan Kebangsaan
* Perlembagaan
* Pilihan raya
* Presiden
* Setiausaha Agung
* Undang-undang

 |

 |
| Ekonomi | 

|  |
| --- |
| 
* Bank pusat
* Bursa saham
* Kesatuan sekerja
* Kip (mata wang)
* Pengangkutan
* Perikanan
* Pelancongan
* Pertanian
* Telekomunikasi
* Tenaga

 |

 |
| Masyarakat | 

|  |
| --- |
| 
* Agama
* Bahasa
* Demografi
* Jenayah
* Kesihatan
* Kumpulan etnik
* Pelacuran
* Pendidikan
* Wanita

 |
| Budaya | 
* Bendera
* Cuti am
* Festival
* Jata
* Kesusasteraan
* Lagu kebangsaan
* Masakan
* Muzik
* Seni drama
* Sukan

 |

 |
| 
* Kategori

 |

| * l
* b
* s
Masakan Asia |
| --- |
| Negara berdaulat | 
* Afghanistan
* Arab Saudi
* Armenia
* Azerbaijan
* Bahrain
* Bangladesh
* Bhutan
* Brunei
* China
* Cyprus
* Emiriah Arab Bersatu
* Filipina
* Georgia
* India
* Indonesia
* Iran
* Iraq
* Israel
* Jepun
* Jordan
* Kazakhstan
* Kemboja
* Korea Utara
* Korea Selatan
* Kuwait
* Kyrgyzstan
* Laos
* Lubnan
* Malaysia
* Maldives
* Mesir
* Mongolia
* Myanmar
* Nepal
* Oman
* Pakistan
* Qatar
* Rusia
* Singapura
* Sri Lanka
* Syria
* Tajikistan
* Thailand
* Timor Leste
* Turki
* Turkmenistan
* Uzbekistan
* Vietnam
* Yaman

 |
| Senarai negara-negaradengan pengiktirafanterhad | 
* Abkhazia
* Nagorno-Karabakh
* Republik Turki Cyprus Utara
* Ossetia Selatan
* Palestin
* Taiwan

 |